Source: https://www.konzervativnyweb.sk/c/22358944/pat-obvinenych-ide-do-vazby-medzi-nimi-aj-monika-jankovska.html?ref=njctse
Timestamp: 2020-06-01 15:23:58+00:00

Document:
Päť obvinených ide do väzby, medzi nimi aj Monika Jankovská - www.konzervativnyweb.sk
Bývalá sudkyňa Miriam Repáková sa na Špecializovanom trestnom súde priznala k skutkom, ktoré sú jej kladené za vinu.
15. mar 2020 o 10:23 sme.sk
BANSKÁ BYSTRICA - Sudcovia Monika Jankovská, Denisa Cviková, Eugen Palášthy a Richard Molnár budú počas vyšetrovania korupcie na súdoch sedieť vo väzbe.
Po asi desiatich hodinách o tom rozhodol sudca pre prípravné konanie Špecializovaného trestného súdu.
Rozhodnutie nie je konečné. Sťažnosť podali obvinení aj prokurátor. Informoval o tom Denník N. Sťažnosť ale nemá odkladný účinok, takže za mreže pôjdu aj napriek tomu.
Rozhodovanie trvalo celý deň, skončilo krátko pred deviatou večer.
Jankovská ide do väzby
Zo súdu ako poslednú, asi hodinu po rozhodnutí, odviezli do väzby bývalú štátnu tajomníčku Jankovskú z dôvodu, aby nemohla na slobode ovplyvňovať svedkov, píše denník Sme.
Dôvody preventívnej väzby, ktorú prokurátor Úradu špeciálnej prokuratúry (ÚŠP) takisto požadoval, neuznal. Podal sťažnosť, o ktorej bude rozhodovať Najvyšší súd SR. Rovnako ju podala aj Jankovská.
"Rozhodnutie prijala absolútne v poriadku, rešpektuje rozhodnutie sudcu pre prípravné konanie. Vypovedala, v intenciách jej výpovede pred políciou," konštatoval pre médiá jej právny zástupca Peter Erdős.
Sudcovia Palášthy a Molnár sú väzobne stíhaní preto, aby neovplyvňovali svedkov na slobode a nemohli pokračovať v trestnej činnosti. Obaja podali sťažnosť voči uzneseniu.
U Denisy Cvikovej uznal sudca dôvody kolúznej väzby, ale už nie dôvody preventívnej väzby, ktorú prokurátor navrhoval. Obvinená podala sťažnosť a rovnako prokurátor. Do väzby išiel aj advokát Miroslav Mojto.
Maruniaková a Repáková sú na slobode
Sudca ŠTS naopak nevyhovel ani jednému z dôvodov väzby, ktorú navrhoval prokurátor ÚŠP v prípade piatej sudkyne Zuzany Maruniakovej a ani u podnikateľa Ladislava Mojžiša a u bývalej sudkyne Miriam Repákovej.
Kde sú stíhaní ľudia
Stíhaní vo väzbe
Eugen Palášthy
Stihaní na slobode
Miriam Repáková,
Dávid Lindtner
Ľuboš Sadovský
Angela Balázsová
Dušan Srogončík
Eva Timár Myjavcová
"Sudca v prípade Zuzany Maruniakovej prihliadol na podriadenosť obvinenej iným osobám, ktoré na ňu tlačili, aby želaným spôsobom rozhodla a na to, že sa vzdala pred výsluchom funkcie sudcu ako aj na jej osobné pomery. Je osamelá matka deväťmesačného dieťaťa, psychicky na naviazaného jej osobu," konštatovala hovorkyňa ŠTS Katarína Kudjáková s tým, že prokurátor podal sťažnosť.
Tú podal aj v prípade Mojžiša. Uplynula dlhá doba od spáchania skutku v roku 2016 a nemá koho ovplyvňovať. Navyše je onkopacient, bezprostredne po operácii srdca.
Celkovo počas policajnej akcie pod názvom Búrka vyšetrovací tím Hmla v stredu zadržal trinástich sudcov, jednu bývalú sudkyňu, jednu správkyňu konkurznej podstaty, jedného advokáta a dve civilné osoby.
Obvinili ich z korupcie, zo zasahovania do nezávislosti súdu a z marenia spravodlivosti.
Ústavný súd súhlasil s piatimi
Špecializovaný súd rozhodoval o väzobnom stíhaní len piatich sudcov preto, lebo to dovolil Ústavný súd.
V ostatných prípadoch využil Ústavný súd možnosť nedať súhlas s ich väzobným stíhaním.
Nie je jasné na základe čoho Ústavný súd odsúhlasil možné väzobné stíhanie len týmto piatim sudcom, keďže odôvodnenie nezverejnil.
Okrem nich Špecializovaný súd rozhodoval o väzbe aj ostatných zadržaných civilných osôb.
Z nich poslal do väzby len advokáta Miroslava Mojta.
Priznanie môže byť v tomto prípade poľahčujúca okolnosť pri rozhodovaní o vzatí do väzby. Nakoniec ju súd do väzby neposlal.
"Obvinená Miriam R. sa pri výsluchu pred sudcom v celom rozsahu priznala k spáchaniu skutku a sudca tiež prihliadol na jej osobné pomery - je matkou dvoch maloletých detí. Skutok mala spáchať pod nátlakom," informovala hovorkyňa súdu Kudjáková v súvislosti s bývalou sudkyňou.
Prokurátor aj v jej prípade podal sťažnosť.
Repáková v kauze Technopol Servis vydala nezákonný rozsudok, ktorým prisúdila ukradnuté akcie spoločnosti skupine blízkej Marianovi Kočnerovi.
Komunikáciu o rozsudku zachytávajú aj správy z Threemy, Repáková si podľa nich uvedomovala, že rozsudok nemala vydať, ale Kočner ju upokojoval.
Po prevalení tejto komunikácie sa Repáková vzdala funkcie sudkyne.
8. Nemecký kostol sprístupnili pre moslimské modlitby 1
9. V nedeľu pribudol jeden prípad nákazy koronavírusom 1

References: súd 
 súd 
 súd 
 súd 
 súd 
 súd 
 súd